**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. április 27-én tartandó rendes ülésére**

**Az előterjesztés tárgya: Az ÉRV Zrt-vel megkötött, a nem közművel összegyűjtött háztartási szennyvíz begyűjtési közszolgáltatási szerződés módosítása**

**Az előterjesztés előadója:** Szőke Zoltán polgármester

**Az előterjesztés témafelelőse:** Gazdagné dr. Tóth Marianna osztályvezető

**Az előterjesztés ügyiratszáma:** TPH/267-…./2023.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pontja |
|  |  |

**Az ülésre meghívni javasolt szervek, személyek:**

|  |  |  |
| --- | --- | --- |
|  |  |  |

**Egyéb megjegyzés:**

…………………………………………………………………………………………………………………………………………………………………………………………………………

Tiszavasvári, 2023. április 18.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel.: 42/ 520-500 Fax: 42/ 275-000 Email: [**tvonkph@tiszavasvari.hu**](mailto:tvonkph@tiszavasvari.hu)

**Témafelelős:** Gazdagné dr. Tóth Marianna

**E L Ő T E R J E S Z T É S**

**- a Képviselő-testületnek -**

**Az ÉRV Zrt-vel megkötött, a nem közművel összegyűjtött háztartási szennyvíz begyűjtési közszolgáltatási szerződés módosításáról**

**Tisztelt Képviselő-testület!**

Tiszavasvári Város Önkormányzata és az Északmagyarországi Regionális Vízművek Zrt. között közszolgáltatási szerződés jött létre a nem közművel összegyűjtött háztartási szennyvíz begyűjtése és ártalmatlanítása közszolgáltatás tárgyában.

A közszolgáltatási szerződés 5.2. és 5.3. pontjai határozzák meg azt, hogy az közszolgáltató az önkormányzati rendeletben meghatározott díjtételek és eljárás alapján jogosult a közszolgáltatási díjat kiszámlázni. A részletes díjkalkulációhoz szükséges adatokat a szerződés elválaszthatatlan részét képező melléklet tartalmazza, mely szerint

„Ártalmatlanítás, szennyvíztisztítás: 550 Ft/m3 + ÁFA

Begyűjtés, szállítás: 1.620,21 Ft/m3 + ÁFA

**Begyűjtés, szállítás, ártalmatlanítás, szennyvíztisztítás (4,7 m3): 10.200 Ft/forduló + ÁFA”**

Fentiek alapján a fizetendő közszolgáltatási díj legmagasabb mértéke: 2170 Ft/m3 + ÁFA.

A szippantott szennyvízre vonatkozó rezsicsökkentésről, valamint egyes törvényeknek a további rezsicsökkentéssel összefüggő módosításáról szóló 2013. évi CXIV törvény 1.§ (1) bekezdése szerint: „A vízgazdálkodásról szóló 1995. évi LVII. törvény (a továbbiakban: Vgt.) 44/B. § (1) bekezdésében meghatározott ingatlantulajdonosok közül a természetes személy ingatlantulajdonos részére a Vgt. 44/C. § (1) bekezdésében meghatározott közszolgáltatás tekintetében a Vgt. 44/D. § szerint megállapított számlában meghatározott fizetendő szolgáltatási egységre jutó összeg (beleértve az alapdíjat) a **2013. július 1-jét követő időszakban teljesített szolgáltatás vonatkozásában nem haladhatja meg a 2013. január 31-én jogszerűen alkalmazott díjtételek és egyéb számlaelemek alapján, ugyanazon feltételekkel számított összeg 90%-át. Jelen esetben ez 1.953,-Ft/m3+ÁFA.**

(2) Az (1) bekezdés vonatkozásában az alkalmazott díj:

a) önkormányzati díjrendeletben megállapított természetes személy ingatlantulajdonosra vonatkozó közszolgáltatási díj függetlenül attól, hogy alkalmazták-e 2013. január 31-én az adott ingatlantulajdonosra, vagy - ha önkormányzati díjrendelet nem alkotott - a szolgáltató által az adott településen a közszolgáltatási szerződésben megállapított, 2013. január 31-én alkalmazott szolgáltatási egységre jutó fizetendő összeg (beleértve az alapdíjat),”

Fenti jogszabályi rendelkezés szerint a természetes személy ingatlantulajdonosokra nem alkalmazható a rendeletben megállapított díjtétel, hanem annak 90%-át, azaz nettó 2170,-Ft/m3 helyett nettó 1953,-Ft/m3 kell megfizetniük.

A Szabolcs-Szatmár-Bereg Vármegyei Kormányhivatal jelezte az önkormányzat részére, hogy a megkötött közszolgáltatási szerződés nem tartalmazza fentieket, azaz, hogy a közszolgáltató a jogszabályban meghatározott mértékű díjtételt számlázhatja ki a közszolgáltatás igénybe vevő lakos részére. Kezdeményezte ennek rögzítését a szerződésben.

Az ÉRV Zrt. fentieknek megfelelően elkészítette a közszolgáltatási szerződés módosítását, melynek 5.3. pontja az alábbira módosul:

„5.3. Közszolgáltató a közszolgáltatási díjat az alábbiak díjkalkulációhoz szükséges adatok alapján számlázhatja ki a megrendelők részére**:**

## A nem közművel összegyűjtött háztartási szennyvízkezelés közszolgáltatási díja:

Tiszavasvári Város Önkormányzata a Tiszavasvári városban alkalmazandó nem közművel összegyűjtött háztartási szennyvízkezelés díjának felső határát az alábbiak szerint határozza meg:

**Gazdálkodó szervezet esetén:**

Ártalmatlanítás, szennyvíztisztítás: 550 Ft/m3 + ÁFA

Begyűjtés, szállítás: 1.620,21 Ft/m3 + ÁFA

Fizetendő közszolgáltatási díj legmagasabb mértéke: 2170 Ft/m3 + ÁFA

**Begyűjtés, szállítás, ártalmatlanítás, szennyvíztisztítás (4,7 m3): 10.200.-Ft/forduló + ÁFA**

**Természetes személy esetén:**

Ártalmatlanítás, szennyvíztisztítás: 495 Ft/m3 + ÁFA

Begyűjtés, szállítás: 1.458,19 Ft/m3 + ÁFA

Fizetendő közszolgáltatási díj legmagasabb mértéke: 1953 Ft/m3 + ÁFA

**Begyűjtés, szállítás, ártalmatlanítás, szennyvíztisztítás (4,7 m3): 9.180.-Ft/forduló + ÁFA”**

Kérem a képviselő-testületet az előterjesztés megtárgyalására és a határozat-tervezet elfogadására.

Tiszavasvári, 2023. április 18.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2023. (IV.27.) Kt. számú**

**határozata**

**Az Északmagyarországi Regionális Vízművek Zrt-vel megkötött, a nem közművel összegyűjtött háztartási szennyvíz begyűjtési közszolgáltatási szerződés módosítása**

Tiszavasvári Város Önkormányzata Képviselő-testülete a „**Az Északmagyarországi Regionális Vízművek Zrt-vel megkötött, nem közművel összegyűjtött háztartási szennyvíz begyűjtésére irányuló közszolgáltatási szerződés módosításáról**” szóló előterjesztést megtárgyalta és az alábbi határozatot hozza:

**Elfogadja Tiszavasvári Város Önkormányzata** (4440 Tiszavasvári, Városháza tér 4. szám) és az **Északmagyarországi Regionális Vízművek Zrt.** (3700 Kazincbarcika, Tardonai út 1., cégjegyzékszám: 05-10-000 123) között Tiszavasvári Város közigazgatási területén keletkező nem közművel összegyűjtött háztartási szennyvíz begyűjtésére irányuló kötelező közszolgáltatás ellátásáról szóló közszolgáltatási szerződés módosítását a határozat 1. melléklete szerinti tartalommal.

Felkéri a polgármestert a szerződés aláírására és arra, hogy szerződés megkötéséről tájékoztassa a Szabolcs-Szatmár-Bereg Vármegyei Kormányhivatalt.

**Határidő**: azonnal **Felelős**: Szőke Zoltán polgármester

…/2023. (IV.27.) Kt. sz. határozat 1. melléklete

**KÖZSZOLGÁLTATÁSI SZERZŐDÉS MÓDOSÍTÁS**

amely létrejött egyrészről

**Tiszavasvári Város Önkormányzata** képviselő: Szőke Zoltán polgármester, székhely: 4440 Tiszavasvári, Városháza tér 4. (Településazonosító törzsszám: 07597), továbbiakban: Önkormányzat,

másrészről az

**ÉRV. Északmagyarországi Regionális Vízművek ZRt.** (képviselő: Lőrinc Ákos vezérigazgató, székhely: 3700 Kazincbarcika, Tardonai út 1, Cégbíróság: Miskolci Törvényszék, Cégjegyzékszám: 05-10-000 123, adószám: 110 69186-2-05), továbbiakban: Közszolgáltató

között az alábbiak szerint:

Szolgáltató és Önkormányzat a közöttük 2023. február 1-én létrejött DBSZÜ-2023-6-tervezet-1 számú közszolgáltatási szerződést közös megegyezéssel az alábbiak szerint módosítják:

Felek a közüzemi szerződés 5.3. pontját „A részletes díjkalkulációhoz szükséges adatokat a szerződés elválaszthatatlan részét képező DBSZÜ-2023-6-melléklet-1-tervezet-1 tartalmazza” helyett 2023. április 1-től az alábbi szövegrésszel módosítják:

Közszolgáltató a közszolgáltatási díjat az alábbiak díjkalkulációhoz szükséges adatok alapján számlázhatja ki a megrendelők részére**:**

## A nem közművel összegyűjtött háztartási szennyvízkezelés közszolgáltatási díja:

Tiszavasvári Város Önkormányzata a Tiszavasvári városban alkalmazandó nem közművel összegyűjtött háztartási szennyvízkezelés díjának felső határát az alábbiak szerint határozza meg:

**Gazdálkodó szervezet esetén:**

Ártalmatlanítás, szennyvíztisztítás: 550 Ft/m3 + ÁFA

Begyűjtés, szállítás: 1.620,21 Ft/m3 + ÁFA

Fizetendő közszolgáltatási díj legmagasabb mértéke: 2170 Ft/m3 + ÁFA

**Begyűjtés, szállítás, ártalmatlanítás, szennyvíztisztítás (4,7 m3): 10.200.-Ft/forduló + ÁFA**

**Természetes személy esetén:**

Ártalmatlanítás, szennyvíztisztítás: 495 Ft/m3 + ÁFA

Begyűjtés, szállítás: 1.458,19 Ft/m3 + ÁFA

Fizetendő közszolgáltatási díj legmagasabb mértéke: 1953 Ft/m3 + ÁFA

**Begyűjtés, szállítás, ártalmatlanítás, szennyvíztisztítás (4,7 m3): 9.180.-Ft/forduló + ÁFA**

A felek a szerződés módosítást 2023.04.01. napi hatállyal kötötték, azonban annak írásba foglalására az aláírás napján kerül sor. A szerződés többi pontja változatlanul hatályban marad.

Feleka szerződés tartalmát közösen állapították meg, azt közösen értelmezték, és mint akaratukkal mindenben megegyezőt jóváhagyólag aláírják.

Tiszavasvári, 2023…………………….. Kazincbarcika, 2023………………………

**…………………………………… ………………………………………**

**Tiszavasvári Város Önkormányzata ÉRV Zrt. képviseletében**

**képviseletében vezérigazgató**

**Szőke Zoltán polgármester**