**ELŐTERJESZTÉS**

Tiszavasvári Város Önkormányzata Képviselő-testületének

2023. április 27-én

tartandó rendes ülésére

Az előterjesztés tárgya: **Telefon használati szabályzat elfogadásáról**

Iktatószám: TPH/3304-4/2023

Melléklet:

Az előterjesztés előadója: Szőke Zoltán polgármester

Az előterjesztés témafelelőse: Kiss Réka köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja alapján |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2023. április 21.

**Kiss Réka**

**témafelelős**

**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Kiss Réka

**ELŐTERJESZTÉS**

**- a Képviselő-testülethez -**

**Telefon használati szabályzat elfogadásáról**

**Tisztelt Képviselő-testület!**

Az államháztartásról szóló végrehajtásáról rendelkező 368/2011 (XII.31.) Korm. rendelet (továbbiakban: Ávr.) alapján Tiszavasvári Város Önkormányzatának tisztségviselői, továbbá alkalmazottai vezetékes, illetve magáncélú mobiltelefonok használatára jogosultak.

Tiszavasvári Város Önkormányzata tulajdonában és az önkormányzat tisztségviselői, továbbá alkalmazottai használatában lévő mobiltelefonok használatának részletszabályozására – jelen rendelkezés általános szabályzatának betartásával – az Ávr. 13 §-a alapján a költségvetési szerv vezetője jogosult.

A telefonok használatára kizárólag az Önkormányzat működése, feladatellátása érdekében kerülhet sor. A használati költségek elszámolása a szolgáltató által benyújtott számlák igazolásával történik.

A vezetékes telefonokat kizárólag az önkormányzati intézmények működése, feladatellátása érdekében, hivatalos ügyintézésre lehet használni. A telefonszámokat elérhetőség céljából nyilvánossá kell tenni.

A szabályzat módosítása azért szükséges, mert a szolgáltatás díjai 2023. március 1-jétől emelkedtek, ezért a mezőőrök esetében az elismert költség mértékét ehhez igazodóan emelni szükséges 3.000 forintról 3.500 forintra. A hatályos szabályzat egyéb rendelkezési nem változnak, azt az áttekinthetőség érdekében egységes szerkezetben javaslom elfogadni.

Kérem a Tisztelt Képviselő-testületet a szabályzat megtárgyalására és elfogadására.

Tiszavasvári, 2023. április 21.

**Szőke Zoltán**

**polgármester**

## HATÁROZAT-TERVEZET

#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…../2023.(IV.27.) Kt. sz.**

**határozata**

**Telefon használati szabályzat elfogadásáról**

Tiszavasvári Város Önkormányzatának Képviselő-testülete „ A telefon használati szabályzat elfogadásáról” szóló előterjesztéssel kapcsolatban az alábbi döntést hozza:

Tiszavasvári Város Önkormányzatának Képviselő-testülete a telefon használati szabályzatot

a határozat melléklete szerinti tartalommal elfogadja.

**Határidő**: azonnal **Felelős**: Szőke Zoltán polgármester

…..../2023. (IV.27.) Kt. számú határozat

melléklete

**Tiszavasvári Város Önkormányzata**

**4440 Tiszavasvári, Városháza tér 4.**

**TELEFON HASZNÁLATI SZABÁLYZAT**

Hatályos: 2023. május 01. napjától

**I. A SZABÁLYZAT HATÁLYA**

1. A szabályzat hatálya:

1.1 személyi hatály: Tiszavasvári Város Önkormányzata tisztségviselői és alkalmazottai

1.2 tárgyi hatály: Tiszavasvári Város Önkormányzata tulajdonában és az önkormányzat tisztségviselői, továbbá alkalmazottai használatában lévő mobiltelefonokra, valamint a Tiszavasvári Polgármesteri Hivatal tulajdonában lévő vezetékes telefonkészülékekre.

# II. VEZETÉKES TELEFONOK MAGÁNCÉLÚ HASZNÁLATA

1. A Polgármesteri Hivatal tulajdonában lévő vezetékes telefonon magáncélú hívások bonyolíthatók, azonban a magáncélú hívások teljes költségét a dolgozó köteles megtéríteni.

2. A Polgármesteri Hivatalból kezdeményezett hívásokat számítógép rögzíti, mely program kezelése, meghatározott időszakonként történő letöltése, hónap végén a tárgyhavi, kódszámonként történő lista nyomtatása 2 példányban és 1 példánynak a dolgozók részére történő átadása a számítástechnikai előadó feladata. A második példányt a polgármesternek kell átadni áttekintésre.

3. A magán és hivatali célú beszélgetések megkülönböztetésére minden dolgozó számára önálló kód került kiosztásra, melyet rendeltetésszerűen kell alkalmazni. Egy ugyanazon hívószám nem szerepelhet a magán- és a hivatalos listán.

4. A magánbeszélgetések listáján lévő díjat a dolgozó köteles minden hónap 15. napjáig megfizetni átutalással Tiszavasvári Város Önkormányzat 11744144-15404761 számú pénzforgalmi számlájára.

5. A magánhívások listáját a munkáltató nem ellenőrizheti, ellenben a hivatalos telefonlista ellenőrzésének elrendelésére bármikor sor kerülhet.

**III. MOBILTELEFONOK MAGÁNCÉLÚ HASZNÁLATA**

1.1 A mobiltelefon előfizetések munkakörhöz kötötten kerülnek a tisztségviselők, dolgozók használatába, melyet a munkakör ellátásáig jogosultak a feladatuk végzéséhez használni. 1.2 A mindenkori szolgáltatási szerződésben rögzített minimális szolgáltatás alapdíján felül eső összeg a telefon használóját terheli, kivéve a 2. pontban foglaltakat. A telefon használója köteles a különbözetet számla alapján megfizetni átutalással, Tiszavasvári Város Önkormányzat 11744144-15404761 számú pénzforgalmi számlájára.

2.1 Az alábbi tisztségviselők és munkaköröket ellátó dolgozók munkakörük ellátásához mobiltelefon előfizetést kapnak és a 3. pont szerinti, munkakörhöz kapcsolódó, hivatali céllal összefüggésben felmerülő költségek (továbbiakban: elismert költségek) Tiszavasvári Város Önkormányzatát terhelik:

a.) polgármester, alpolgármester

b.) mezőőri szolgálat

2.2 Készülékenként az alábbi mértékű hívások fogadhatók el elismert költségként, melyek bruttó összegek és az alapdíjat is magában foglalják:

a.) polgármester, alpolgármester esetében munkakörhöz kapcsolódó, hivatali céllal összefüggésben: korlátlan

b.) mezőőri szolgálat: 3.410,- Ft/hó

3. Amennyiben az elismert költségek magáncélú beszélgetést is tartalmaznak, ezen összegek után a munkáltatót terhelő adót és járulékokat Tiszavasvári Város Önkormányzata fizeti meg.

4.1 Az 1. pontban meghatározott előfizetésekhez a tisztségviselő, dolgozó igénye esetén készülék is beszerezhető, mely Tiszavasvári Város Önkormányzata tulajdonába kerül.

4.2 A készülék beszerzéséről Tiszavasvári Város Polgármestere dönt, a beszerzés az alábbi értékhatárig történhet:

a 2.2.a.) pontban megjelölt személyek 100.000,- Ft, míg a 2.2.b.) pontban meghatározott személyek 20.000,- Ft bruttó önkormányzati önerejű készülékre jogosultak.

4.3 Amennyiben az 4.2 pontban meghatározottól nagyobb összegű készüléket kíván vásárolni a tisztségviselő, dolgozó, köteles a különbözetet egy összegben a pénztárba befizetni telefonkészülék beszerzését követő 5 munkanapon belül.

5.1 Fő szabály szerint a készüléket legalább 3évig kell használni.

5.2 Új készülék igényelhető:

5.2.1 a használati idő leteltekor;

5.2.2 amennyiben a használati idő alatt a készülék a dolgozónak fel nem róható okból meghibásodik és javítása nem lehetséges, illetve aránytalanul nagy költséggel járna;

5.2.3 a telefonszolgáltató által meghatározott hűségidő leteltekor.

5.3 Ha a készülék meghibásodása, a dolgozónak felróható, akkor a készülék aktuális nettó értékének megfelelő összeget kell megtérítenie. Ezt követően lehetősége van új telefont igényelni. Új készülék beszerzésére is a fentebb leírt szabályok vonatkoznak.

6.1 Új készülék igénylése, illetve a jogviszony megszűnése esetén a használt telefonkészülék az alábbi feltételekkel vásárolható meg:

- 3 éven belül az amortizációval (évente 33,3 %) csökkentett beszerzési áron,

- 3 éven túl bruttó 200,- Ft értéken.

6.2 A kedvezménnyel beszerzett telefonok esetében az amortizáció számítása a kedvezménnyel nem csökkentett bruttó ár alapján történik.

7. Amennyiben a készülék használója 30 napot meghaladóan táppénzes állományba kerül, 30 napot meghaladóan fizetés nélküli szabadságát vagy szülési szabadságát tölti, és igényli, akkor a készüléket tovább használhatja, de annak teljes költségét a számlák érkezését követő 10 munkanapon belül köteles megfizetni átutalással Tiszavasvári Város Önkormányzat 11744144-15404761 számú pénzforgalmi számlájára. Ha a készülék használója felmentési idejének azon részét tölti, melyre nem áll fenn munkavégzési kötelezettsége, a készülék jogviszonya megszűnéséig történő használatához külön polgármesteri engedély szükséges.

8. A szabályozásra tekintettel a hivatali mobiltelefonok részletes számlái a készülék használója részére nem kerülnek továbbszámlázásra.

9. A telefonszámla 3. pont szerinti hivatalos célú beszélgetésként elismert összegen felüli részét a telefon használója a számlák érkezését követő 10 munkanapon belül köteles megfizetni átutalással Tiszavasvári Város Önkormányzat 11744144-15404761 számú pénzforgalmi számlájára. A mobilszámlák közlése a telefonhasználókkal a Költségvetési és Adóigazgatási Osztály feladata a számlák hivatalba érkezését követően haladéktalanul.

10. Amennyiben a készülék használója a fenti pontban meghatározott időpontig nem rendezi a számlát, a készülék egyirányúsításra kerül, és a használó hozzájárulásával a ki nem egyenlített számla összegének illetményéből való levonására kerül sor.

11. Jelen szabályzat 2023. május 01. napján lép hatályba.

Tiszavasvári, 2023. május 01.

**Szőke Zoltán**

**polgármester**